Վրաստանի մայրաքաղաք Թբիլիսիում երեկ ավարտված 14-րդ համաժողովը կրում էր ««Կեղծ լուրեր». ԶԼՄ-ների ապատեղեկատվությունն ու ազատությունը» խորագիրը: Համաժողովի երկրորդ օրը ելույթ ունենալու համար ամբիոնին է մոտեցել Ադրբեջանի ԱԳՆ մամլո խոսնակ Հիքմեթ Գաջիևը: Լուրը փոխանցող novostink.ru կայքը նշում է, թե նա փորձել է իր ելույթը վերածել ադրբեջանական քարոզի հարթակի՝ ներկաներին պատմելով Ադրբեջանի պատմության «այլընտրանքային փաստերի մասին» և աշխարհի հայերին մեղադրելով, թե միջազգային հարթակներում իր երկրի պատկերն աղավաղում են: